CELEX: 62008CA0150
Language: et
Date: 2009-05-07 00:00:00
Title: Kohtuasi C-150/08: Euroopa Kohtu (kolmas koda) 7. mai 2009 . aasta otsus (Hoge Raad der Nederlanden’i (Madalmaad) eelotsusetaotlus) — Siebrand BV versus Staatssecretaris van Financiën (Kombineeritud nomenklatuur — Tariifirubriigid 2206 ja 2208 — Kääritatud jook, mis sisaldab destilleeritud alkoholi — Puuviljadest või loodustootest saadud jook — Ainete lisamine — Tagajärjed — Algse joogi maitse, lõhna ja välimuse kaotamine)

4.7.2009   
            
            
               ET
            
            
               Euroopa Liidu Teataja
            
            
               C 153/13
            
         Euroopa Kohtu (kolmas koda) 7. mai 2009. aasta otsus (Hoge Raad der Nederlanden’i (Madalmaad) eelotsusetaotlus) — Siebrand BV versus Staatssecretaris van Financiën
   (Kohtuasi C-150/08) (1)
   
   (Kombineeritud nomenklatuur - Tariifirubriigid 2206 ja 2208 - Kääritatud jook, mis sisaldab destilleeritud alkoholi - Puuviljadest või loodustootest saadud jook - Ainete lisamine - Tagajärjed - Algse joogi maitse, lõhna ja välimuse kaotamine)
   2009/C 153/24
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden Den Haag
   
      Põhikohtuasja pooled
   
   Kaebuse esitaja: Siebrand BV
   Vastustaja: Staatssecretaris van Financiën
   
      Kohtuasja ese
   
   Eelotsusetaotlus — Hoge Raad der Nederlanden Den Haag — Kombineeritud nomenklatuuri tariifirubriikide 2206 ja 2208 tõlgendamine — Kääritatud jook, mis sisaldab (destilleeritud) etüülalkoholi — Vee ja teatud ainete lisamine, mis võtab joogilt puuviljast või konkreetsest loodustootest toodetud joogi maitse, lõhna ja/või välimuse
   
      Resolutsioon
   
   Algselt nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta I lisas toodud kombineeritud nomenklatuuri, mida on muudetud komisjoni 26. juuli 1991. aasta määrusega (EMÜ) nr 2587/91 tariifi- ja statistikanomenklatuuri ning ühise tollitariifistiku kohta, rubriiki 2206 kuulunud kääritatud alkoholi baasil toodetud joogid, millele on lisatud teatud osas destilleeritud alkoholi, vett, suhkrusiirupit, aroome, värvaineid ja osadele neist veel koort, millega nad on kaotanud konkreetsest puuviljast või konkreetsest loodustootest toodetud joogi maitse, lõhna ja/või välimuse, ei kuulu kombineeritud nomenklatuuri rubriiki 2206, vaid rubriiki 2208.
   
      (1)  ELT C 171, 5.7.2008.